Man vas na moord op pa, dogter - Maroela Media
'n Man is in hegtenis geneem nadat 'n pa en sy driejarige dogtertjie in Emalangeni in KwaZulu-Natal doodgeskiet is.
Maj. Thulani Zwane, woordvoerder van die polisie, het gesê die 26-jarige verdagte het glo omstreeks 23:30 Sondagaand by 'n huis in Ndwedwe ingebreek en 'n 24-jarige man en sy dogtertjie doodgeskiet. 'n Vrou wat tydens die voorval in die huis was, is nie beseer nie.
Volgens Zwane is AK47-patrone op die toneel gevind. Die verdagte is kort ná die moorde in hegtenis geneem en sal Dinsdag in die Ndwedwe-landdroshof verskyn. Die motief vir die moorde is nog nie bekend nie.